Σαλάτα με καπνιστή πέστροφα και κατεψυγμένο αρακά
Αν δεν σας αρέσει η καπνιστή πέστροφα μπορείτε να την αντικαταστήσετε με τόνο κονσέρβας.
αλάτι, 400 γρ. κατεψυγμένος αρακάς, 3 φιλέτα καπνιστής πέστροφας σε φετάκια, 1 μικρή μαραθόριζα (φινόκιο), λεπτοκομμένη, 1/3 μάτσο μυρώνια ή μαϊντανό, ψιλοκομμένα, 60 ml ελαιόλαδο, 1 κουτ. σούπας σουσάμι, το χυμό 1 λεμονιού, 2 κουτ. γλυκού μαραθόσπορο, κοπανισμένο
Για να φτιάξουμε τη σαλάτα με καπνιστή πέστροφα και κατεψυγμένο αρακά, βράζουμε σε μπόλικο αλατισμένο νερό που κοχλάζει τον αρακά για 7 - 8 λεπτά, μέχρι να μαλακώσει ελαφρώς, και τον στραγγίζουμε.Σε ένα μπολ ανακατεύουμε τα μπιζέλια με την πέστροφα, τη μαραθόριζα και τα μυρώνια ή μαϊντανό.Σε ένα άλλο μπολ ανακατεύουμε το ελαιόλαδο με το σουσάμι, το χυμό λεμόνι και το μαραθόσπορο.Περιχύνουμε με τη σάλτσα τη σαλάτα, ανακατεύουμε και σερβίρουμε.
Αρακάς,Πέστροφα